Padwoedeaanval: Man vas wat glo motorfietsryer doodskietPearce saam met sy vrou Tammy. Foto: Facebook ŉ Motoris wat glo die motorfietsryer Douglas Pearce Vrydag tydens ŉ padwoedeaanval in Johannesburg doodgeskiet het, is in hegtenis geneem. “Die motoris, ŉ man in sy 40s, is in hegtenis geneem nadat hy onder polisiebewaking vir kopbeserings by ŉ nabygeleë hospitaal behandel is,” het lt.kol. Katlego Mogale, woordvoerder vir die polisie in Gauteng, gesê. Die man sal Maandag op aanklag van moord in die Roodepoort-landdroshof verskyn. “Die motoris en Pearce (39) het Vrydag in Malibongwerylaan, net ná Witkoppenweg, begin stry,” het Mogale verduidelik. “Hulle het altwee afgetrek en Pierce het die motoris glo gekonfronteer. Die stryery het ŉ wending geneem en Pierce het die motoris glo aangerand. Die motoris het op Pierce losgebrand en hom noodlottig gewond.” Altwee mans was gewapen en die vuurwapens sal nou vir ballistiese toetse gestuur word. The Star berig Pearce was getroud en het ŉ vierjarige kind. -SAPA Die motorfietsryer se ligaam lê in die pad. Foto: EWN via Twitter Lees ook: Motorfietsryer glo in padwoedeaanval doodgeskiet